**1/b. napirend**

**E l ő t e r j e s z t é s**

**Balatonhenye Község Önkormányzata Képviselő-testületének**

**2021. augusztus 5-én tartandó rendkívüli ülésére**

**Tárgy: Víziközmű szolgáltatás (ivóvíz) 2022.-2036. évekre vonatkozó Gördülő Fejlesztési Tervének elfogadása**

**Előterjesztő:** Kulin Miklós György polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő – Testület!

A víziközmű-szolgáltatásról szóló 2011. évi CCIX. törvény 11. § - a alapján a víziközmű-szolgáltatás hosszú távú biztosíthatósága érdekében víziközmű-szolgáltatási ágazatonként 15 éves időtávra gördülő fejlesztési tervet kell készíteni. A gördülő fejlesztési tervnek részét képezi a felújítási és pótlási, valamint a beruházási terv. A Gördülő Fejlesztési Tervet a víziközmű-szolgáltatás törvényességi felügyeletét ellátó Magyar Energetikai és Közmű-szabályozási Hivatalhoz tárgyév szeptember 30-ig szükséges jóváhagyásra benyújtani, melynek kötelező melléklete az ellátásért felelős előzetes véleménye a tervvel kapcsolatban.

A fentiekkel kapcsolatos, Balatonhenye településre 2022.-2036. évekre vonatkozó Gördülő Fejlesztési Tervet a tervezett felújításokat és pótlásokat, beruházásokat tartalmazó összefoglaló táblázattal együtt a Dunántúli Regionális Vízmű Zrt. az önkormányzat részére megküldte azzal, hogy a Tisztelt Képviselő-testület az abban foglaltakat fogadni szíveskedjen.

A levél, valamint a Gördülő Fejlesztési Terv az előterjesztés mellékletét képezi.

Fentiek alapján kérem, hozzák meg döntésüket:

***Határozati javaslat:***

**BALATONHENYE KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**…./2021. (….) HATÁROZATA**

***Víziközmű szolgáltatás (ivóvíz) 2022.-2036. évekre vonatkozó Gördülő Fejlesztési Tervének elfogadásáról***

Balatonhenye Község Önkormányzata Képviselő-testülete, mint a 11-03638-1-001-00-06 MEKH kóddal rendelkező, DRV\_V\_201 Balatonhenyei vízmű megnevezésű víziközmű Ellátásért Felelőse a víziközmű-szolgáltatásról szóló 2011. évi CCIX. törvény 11. § szerint a Dunántúli Regionális Vízmű Zrt. által a 2022-2036. időszakra elkészített Gördülő Fejlesztési Terv beruházási és felújítási-pótlási tervrészét elfogadja, és a Gördülő Fejlesztési Tervben meghatározott, 2022. évre vonatkozó munkálatokat a DRV Zrt.-től megrendeli.

Tudomásul veszi, hogy a gördülő fejlesztési terv beruházási tervrészének bármilyen nemű módosításával kapcsolatban az Önkormányzat, mint az ellátásért felelős köteles eljárni a 2011. évi CCIX. törvény ide vonatkozó szabályozásai szerint. A gördülő fejlesztési terv beruházási tervrészének ellátásért felelős által kezdeményezett módosítása esetén a DRV Zrt-t a törvény véleményezési jogkörrel jogosítja fel.

Egyúttal felhatalmazza a polgármestert, hogy a szükséges nyilatkozatokat aláírja.

**Felelős:** Kulin Miklós György polgármester

**Határidő**: 2021. augusztus 31.